
‘‘నేను మొండివాడిని. నా గురించి ఎవరైనా ఏమైనా అంటే తట్టుకోగలను. కానీ, మా ఇంట్లో వాళ్లను, నా అభిమాన, బంధుకోటిని ఇబ్బందిపెట్టే హక్కు ఎవరికీ లేదు. నిజానిజాలు తెలుసుకోకుండా నా ఆరోగ్యం విషమించిందని అబద్ధపు ప్రచారం చేయకండి’’ అని ప్రముఖ నటుడు కోట శ్రీనివాసరావు అన్నారు. ఆయన ఊపిరితిత్తులు పాడయ్యానని, గుండెకు సంబంధించిన వ్యాధితో బాధపడుతున్నారనీ సోషల్ మీడియాలో వార్తలు ప్రచారమయ్యాయి. వాటిని ఖండిస్తూ కోట శ్రీనివాసరావు హైదరాబాద్లో శుక్రవారం సాయంత్రం విలేకరులతో సమావేశమయ్యారు. ‘‘నాకిప్పుడు 74 ఏళ్లు. కాళ్లు నొప్పో, కంటి నొప్పో రాదా? అయినా నాకు తెలిసిన వాళ్లు హాస్పిటల్లో ఉంటే పరామర్శించడానికి వెళ్లనా? నేనే కాదు.. ఎవరైనా హాస్పిటల్కి వెళ్లరా? హాస్పిటల్కి వెళ్లినంత మాత్రాన ప్రాణాంతక వ్యాధులు ఉన్నట్టేనా? వార్తలు ప్రచారం చేయడానికి ముందు ఒకటికి పదిసార్లు ఆలోచించాలి. ఇది నా ఒక్కడి విషయంలో జరుగుతున్నది కాదు. ఇటీవల గాయని సుశీలగారి విషయంలోనూ ఇదే జరిగింది. దయచేసి ఇలాంటి అబద్ధపు ప్రచారం చేయవద్దు. ఆర్టిస్టులు సున్నితమనస్కులు. వారినీ, వారి కుటుంబాన్ని ఆందోళనకు గురిచేయవద్దు’’ అని కోట అన్నారు. ప్రస్తుతం ‘బాలకృష్ణుడు’, ‘ఆచారి అమెరికా యాత్ర’, ‘జవాన్’లో నటించినట్టు తెలిపారు. త్వరలో ‘సామి స్క్వయర్’ సినిమా సెట్స్కు వెళ్లనున్నట్టు చెప్పారు.

‘‘nenu mondivaadini. naa gurinchi evaraina emaina ante tattukogalanu. cony, maa intlo vaallanu, naa abhimana, bandhukotini ibbandipette hakku evariki ledu. nijaanijaalu telusukokunda naa aarogyam vishaminchindani abaddhapu prachaaram cheyakandi’’ ani pramukha natudu kota srinivasarao annaru. aayana oopiritittulu paadayyaanani, gundeku sambandhinchina vyaadhitho baadhapadutunnaaranii soshal medialo vaartalu prachaaramayyaayi. vaatini khandistu kota srinivasarao hyderabadlo sukravaaram saayantram vilekarulatho samavesamayyaru. ‘‘nakippudu 74 ellu. kaallu noppo, kanti noppo rada? aina naaku telisina vaallu haspitallo unte paraamarsinchadaaniki vellanaa? nene kaadu.. evaraina haspitalki vellara? haspitalki vellinanta maatraana praanaantaka vyaadhulu unnattena? vaartalu prachaaram cheyadaaniki mundu okatiki padisaarlu aalochinchaali. idhi naa okkadi vishayamlo jarugutunnadi kaadu. iteevala gaayani susheelagaari vishayamloonuu ide jarigindi. dayachesi ilanti abaddhapu prachaaram cheyavaddu. aartistulu sunnitamanaskulu. vaarinii, vaari kutumbaanni aandolanaku guricheyavaddu’’ ani kota annaru. prastutam ‘balakrishnudu’, ‘aachaari america yaatra’, ‘jawan’loo natinchinattu telipaaru. twaralo ‘saami skwair’ sinima setsku vellanunnattu cheppaaru.